Správa Komisie - Výročná správa o Kohéznom Fonde (2008) [SEK(2009) 1159 v konečnom znení] /* KOM/2009/0465 v konečnom znení */





[pic] | KOMISIA EURÓPSKYCH SPOLOČENSTIEV | V Bruseli 15.9.2009 KOM(2009) 465 v konečnom znení SPRÁVA KOMISIE VÝROČNÁ SPRÁVA O KOHÉZNOM FONDE (2008) [SEK(2009) 1159 v konečnom znení] OBSAH VÝROČNÁ SPRÁVA O KOHÉZNOM FONDE (2008) 3 1. Finančná realizácia v roku 2008 za obdobie 2000 – 2006 a ukončenie projektov 3 2. Hospodárske prostredie a podmienenosť 8 3. Audity a úpravy financovania 8 4. Nezrovnalosti oznámené členskými štátmi 12 5. Hodnotenie 13 6. Informovanie a propagácia 13 Nariadenie (ES) č. 1084/2006, ktorým sa zriaďuje Kohézny fond a ktorým sa zrušuje nariadenie (ES) č. 1164/94 nevyžaduje predloženie výročnej správy o Kohéznom fonde. Táto správa sa preto predkladá v súlade s článkom 14 ods. 1 nariadenia (ES) č. 1164/1994, a preto sa týka implementácie počas roku 2008 projektov financovaných z Kohézneho fondu, ktoré boli prijaté v období 2008 – 2006, ako aj bývalých projektov ISPA v príslušných členských štátoch, vrátane Bulharska a Rumunska. Z toho dôvodu sa táto správa týka operácií v rámci Kohézneho fondu v trinástich členských štátoch, ktoré boli príjemcami pomoci ku koncu roka 2006, t. j. Grécka, Španielska, Portugalska, Cypru, Českej republiky, Estónska, Maďarska, Lotyšska, Litvy, Malty, Poľska, Slovenska a Slovinska, ako aj Bulharska a Rumunska. Podrobné údaje o projektoch implementovaných v roku 2008, ktoré boli prijaté v období 2000 – 2006 za jednotlivé členské štáty, sú uvedené v prílohe k tejto správe. 1. FINANčNÁ REALIZÁCIA V ROKU 2008 ZA OBDOBIE 2000 – 2006 A UKONčENIE PROJEKTOV V roku 2008 bolo pätnásť členských štátov (12 členských štátov, ktoré pristúpili v rokoch 2004 a 2007, plus Grécko, Portugalsko a Španielsko) oprávnených získať pomoc z Kohézneho fondu. Treba pripomenúť, že Írsko v dôsledku svojho hospodárskeho rastu od 1. januára 2004 nespĺňa podmienky na financovanie. Vzhľadom na to, že všetky záväzky týkajúce sa projektov financovaných z Kohézneho fondu v rámci programového obdobia 2000 – 2006 sa zrealizovali do 31. decembra 2006, finančné zdroje dostupné z Kohézneho fondu v roku 2008 tvorili len platobné rozpočtové prostriedky. Platby vykonané v roku 2008 na projekty prijaté v období 2000 – 2006 Počiatočný rozpočet na rok 2008 predstavoval sumu 1 937 miliónov EUR. Tempo predkladania žiadostí o platby si rýchlo vyžiadalo posilnenie platobných rozpočtových prostriedkov. Generálne riaditeľstvo pre regionálnu politiku požiadalo o zvýšenie platobných rozpočtových prostriedkov v celkovej sume 553 miliónov EUR. Zvýšenie úverov bolo výsledkom celkovej dobrej výkonnosti členských štátov a najmä v prípade štyroch členských štátov, ktoré boli príjemcami pomoci a ktoré prekročili odhady, konkrétne Slovinska, Slovenska, Litvy a Estónska. Pokiaľ ide o rozpočtové položky v rámci bývalých projektov ISPA, na konci roku boli dostupné rozpočtové položky v plnej miere vyčerpané. Na konci roku 2008 bola priemerná miera absorpcie (platby verzus záväzky) všetkých súčasných krajín prijímajúcich pomoc 66,3 % tak pri projektoch financovaných z Kohézneho fondu, ako aj pri bývalých projektoch ISPA. Bulharsko vykazuje najnižšiu mieru absorpcie (39,8 %), zatiaľ čo v prípade Malty ide o najvyššiu mieru absorpcie (79,8 %). Ostatné členské štáty sa pohybujú v rozmedzí od 50,9 % do 76,1 % vyčlenenej sumy. Tabuľka č. 1: Realizácia platieb z Kohézneho fondu a platieb na bývalé projekty ISPA v roku 2008 (v eurách) bývalé projekty ISPA | 650 000 000 | -100 000 000 -10 000 000 | 540 000 000 | 531 454 029 | Portugalsko | 121 124 899 | 62,3 % | 73 149 733 | 37,6 % | 181 537 | 194 456 170 | 6,4 % | Španielsko | 401 570 546 | 62,3 % | 242 969 772 | 37,7 % | 644 540 318 | 21,3 % | Česká republika | 86 699 762 | 50,3 % | 84 954 613 | 49,3 % | 633 784 | 172 288 158 | 5,7 % | Estónsko | 38 398 994 | 54,6 % | 29 140 155 | 41,4 % | 2 765 566 | 70 304 714 | 2,3 % | Maďarsko | 40 777 254 | 51,3 % | 36 533 591 | 46,0 % | 2 110 617 | 79 421 462 | 2,6 % | Lotyšsko | 64 544 604 | 64,5 % | 32 774 486 | 32,8 % | 2 746 852 | 100 065 942 | 3,3 % | Litva | 114 458 156 | 62,2 % | 61 109 392 | 33,2 % | 8 370 251 | 183 937 800 | 6,1 % | Malta | 5 212 565 | 99,4 % | 0,0 % | 29 765 | 5 242 331 | 0,2 % | Poľsko | 528 130 703 | 67,3 % | 247 053 953 | 31,5 % | 9 419 180 | 784 603 837 | 26,0 % | Slovensko | 82 362 076 | 53,1 % | 71 696 734 | 46,3 % | 927 381 | 154 986 191 | 5,1 % | Slovinsko | 22 326 262 | 45,3 % | 26 911 481 | 54,7 % | 49 237 743 | 1,6 % | Rumunsko | 180 683 377 | 56,5 % | 122 030 336 | 38,2 % | 16 947 321 | 319 661 035 | 10,6 % | Grécko | 2 503 744 174 | 2 450 738 235 | 1 152 286 728 | Španielsko | 11 788 531 423 | 9 838 026 775 | 3 094 434 304 | Írsko | 573 575 321 | 570 010 223 | 55 745 185 | Portugalsko | 3 156 539 424 | 2 427 127 170 | 1 077 862 318 | EÚ-4 | 18 022 390 343 | 15 285 902 403 | 5 380 328 535 | Cyprus | 54 014 695 | 31 793 262 | 22 221 433 | Česká republika | 1 228 077 241 | 796 786 963 | 431 290 278 | Estónsko | 427 034 848 | 289 151 602 | 137 883 246 | Maďarsko | 1 482 597 185 | 780 102 018 | 702 495 167 | Lotyšsko | 713 862 336 | 499 522 087 | 214 340 249 | Litva | 846 449 583 | 559 974 524 | 265 380 251 | Malta | 21 966 289 | 17 529 702 | 4 436 587 | Poľsko | 5 634 539 614 | 2 871 741 538 | 2 762 798 076 | Slovensko | 766 250 297 | 539 212 844 | 227 037 453 | Slovinsko | 254 198 103 | 162 579 583 | 91 618 520 | EÚ-10 | 11 428 990 190 | 6 548 394 123 | 4 859 501 260 | Bulharsko | 879 941 333 | 350 021 546 | 529 813 137 | Rumunsko | 2 043 037 858 | 1 040 128 078 | 1 002 599 040 | EÚ-2 | 2 922 979 191 | 1 390 149 624 | 1 532 412 177 | SPOLU | 32 374 359 723 | 23 224 446 150 | 11 772 241 972 | Ukončenie projektov z obdobia 2000 – 2006 Počas roku 2008 sa ukončilo 49 projektov financovaných z Kohézneho fondu a bývalých projektov ISPA, čo predstavuje platby vo výške približne 750 miliónov EUR. Na konci roku 2008 bol celkový počet ukončených projektov financovaných z KF za obdobie 2000 – 2006 (vrátane bývalých projektov ISPA) 216 a počet projektov, ktoré je ešte potrebné ukončiť, klesol z 1 192 na 976. V tabuľke č. 4 sú uvedené informácie o projektoch v jednotlivých členských štátoch, ktoré boli ukončené do konca roku 2008. Tabuľka č. 4: Počet projektov financovaných z KF, ktoré boli ukončené do konca roku 2008 (vrátane bývalých projektov ISPA) Členský štát | Celkový počet projektov KZ | Projekty ukončené ku koncu roka 2008 | Počet otvorených projektov ku koncu roka 2008 | počet projektov | uhradené celkom v EUR | Grécko | 124 | 34 | 886 825 780 | 90 | Španielsko | 407 | 80 | 2 363 473 998 | 327 | Írsko | 10 | 3 | 250 368 797 | 7 | Portugalsko | 109 | 24 | 580 082 620 | 85 | EÚ-4 | 650 | 141 | 4 080 751 195 | 509 | Česká republika | 58 | 14 | 192 671 263 | 44 | Estónsko | 37 | 14 | 75 086 815 | 23 | Cyprus | 2 | 0 | 0 | 2 | Lotyšsko | 46 | 10 | 44 331 604 | 36 | Litva | 51 | 9 | 82 084 499 | 42 | Maďarsko | 47 | 10 | 11 153 890 | 37 | Malta | 3 | 0 | 0 | 3 | Poľsko | 130 | 5 | 27 825 974 | 125 | Slovinsko | 28 | 6 | 55 213 444 | 22 | Slovensko | 39 | 4 | 6 880 841 | 35 | EÚ-10 | 441 | 72 | 495 248 330 | 369 | Bulharsko | 38 | 1 | 950 121 | 37 | Rumunsko | 63 | 2 | 1 794 822 | 61 | EÚ-2 | 101 | 3 | 2 744 943 | 98 | SPOLU | 1 192 | 216 | 4 578 744 468 | 976 | 2. HOSPODÁRSKE PROSTREDIE A PODMIENENOSť V nariadení Rady (ES) č. 1164/94, ktorým sa riadia projekty financované z Kohézneho fondu schválené do konca roku 2006[1], sa stanovujú podmienky rozpočtovej politiky týkajúce sa vyplácania finančných prostriedkov z fondu. Stanovuje sa v ňom, že „Fond nebude v členskom štáte financovať žiadne nové projekty alebo v prípade dôležitých projektov žiadne nové etapy projektov, pokiaľ Rada rozhodnutím kvalifikovanej väčšiny na základe odporúčaní Komisie nestanoví, že [..] členský štát nevykonal [program stability alebo konvergenčný program] tak, aby sa zabránilo nadmernému štátnemu deficitu“. Na konci roku 2008 sa jedného členského štátu, ktorý bol oprávnený čerpať pomoc z Kohézneho fondu (Maďarsko), naďalej týkali dodatočné opatrenia v rámci postupu pri nadmernom deficite (excessive deficit procedure - EDP), ktoré podľa vyššie uvedeného nariadenia môžu byť za určitých okolností spojené s pozastavením prevodov finančných prostriedkov z fondu. Nebolo však potrebné prijať takéto opatrenia, pretože Rada na základe dostupných informácií rozhodla, že maďarská vláda jednala v súlade s jej odporúčaním. Ako sa uvádza v predchádzajúcej výročnej správe, Rada rozhodla o odvolaní postupu pri nadmernom deficite pre Slovensko, Portugalsko, Poľsko a Českú republiku v júli 2008. Na Maďarsko sa vzťahoval postup pri nadmernom deficite hneď od jeho pristúpenia v roku 2004 vzhľadom na deficit všeobecného štátneho rozpočtu, ktorý v roku 2003 predstavoval 5,9 %. Odvtedy sa pri dvoch príležitostiach zaznamenalo neprijatie účinných opatrení zo strany Maďarska na základe odporúčaní Rady, a to v januári 2005 a v novembri 2005. Keďže Maďarsko nie je členom eurozóny, má osobitnú výnimku z uplatňovania ďalších opatrení v rámci postupu pri nadmernom deficite. V júli 2007 Rada vydala nový súbor odporúčaní podľa článku 104 ods. 7 zmluvy. Ani pri jednej z týchto príležitostí Komisia neodporúčala Rade pozastaviť financovanie z Kohézneho fondu. V júli 2009 Rada, vzhľadom na hospodársku krízu, rozhodla v súlade s článkom 104 ods. 7, že ustanoví novú lehotu na odstránenie nadmerného deficitu, a to do roku 2011. V nariadení Rady (ES) č. 1084/2006, ktorým sa riadi Kohézny fond na obdobie rokov 2007 – 2013[2], sa objasnilo niekoľko nejasností, ktoré súviseli s uplatňovaním podmienenosti Kohézneho fondu v minulosti. Predpokladá sa v ňom, že po prijatí rozhodnutia v súlade s článkom 104 ods. 8 môže Komisia navrhnúť pozastavenie podpory z Kohézneho fondu. Rada zasa môže rozhodnúť o úplnom alebo čiastočnom pozastavení záväzkov s účinnosťou od 1. januára roku, ktorý nasleduje po prijatí rozhodnutia. Ak Rada neskôr v súvislosti s postupom pri nadmernom deficite zistí, že členský štát prijal potrebné nápravné opatrenie, automaticky to má za následok rozhodnutie o zrušení pozastavenia záväzkov Kohézneho fondu. Stanovili sa pravidlá pre opätovné začlenenie pozastavených záväzkov do rozpočtu. 3. AUDITY A ÚPRAVY FINANCOVANIA V roku 2008 sa prekrývalo riadenie záverečnej fáze implementácie programového obdobia 2000 – 2006 vrátane prípravy na jeho ukončenie a otvorenie programového obdobia 2000 – 2013. Riadiace a kontrolné prostredie, ktoré existovalo v roku 2008 sa preto malo zaoberať rizikami spojenými s prípravami na ukončenie bývalých programov a projektov a rizikami spojenými s vytvorením systémov riadenia a kontroly v nových programoch. Audity týkajúce sa programového obdobia 1994 – 1999 – EÚ-4 (Grécko, Írsko, Portugalsko, Španielsko) Preskúmanie pri ukončení projektov financovaných z Kohézneho fondu týkajúce sa obdobia 1994 – 1999 sa vzťahovalo na 10 % projektov financovaných z Kohézneho fondu, ktoré predstavujú 20 % z výdavkov spolufinancovaných počas tohto obdobia. V roku 2003 sa ukončili kontroly v krajinách a medzi hlavnými zistenými nedostatkami boli nedostatočné overovania hospodárenia s prostriedkami, ktoré viedli k neoprávneným výdavkom a porušeniu pravidiel verejného obstarávania. Počas roku 2008 sa ukončili postupy úprav financovania na základe preskúmania pri ukončení, okrem troch zostávajúcich projektov (dvoch v Španielsku, jedného v Portugalsku), ktoré sa dokončia v roku 2009. Audity týkajúce sa programového obdobia 2000 – 2006 – EÚ-14 (EÚ-10 + EÚ-4). V členských štátoch EÚ-14 sa v roku 2008 uskutočnili štyri audítorské misie, ktoré boli zamerané na opatrenia prijaté na základe odporúčaní v predchádzajúcich auditov. Okrem toho sa uskutočnilo päť audítorských misií v rámci preskúmania orgánov zodpovedných za ukončenie projektov s cieľom overiť pripravenosť členských štátov na ukončenie projektov a určiť a znížiť súvisiace riziká. V roku 2008 GR pre regionálnu politiku preskúmalo vyhlásenia o ukončení projektov predložené v súvislosti s ukončením projektov financovaných z Kohézneho fondu v období 2000 – 2006, z ktorých 60 (t. j. 5 % zo všetkých projektov financovaných z KF) sa vzťahovalo na projekty v Španielsku. Ďalšie audity týkajúce sa programového obdobia 2000 – 2006 zahŕňali preskúmanie výročných správ z kontrol doručených na základe článku 12 nariadenia č. 1386/2002. Do konca roku 2008 sa uskutočnila analýza väčšiny z týchto správ a členským štátom sa zaslali odpovede s pripomienkami a ak to bolo potrebné, žiadosti o dodatočné informácie, aby bolo možné považovať výsledky auditov vykonaných na vnútroštátnej úrovni za čo najspoľahlivejšie. Okrem toho bolo v roku 2008 doručených niekoľko správ týkajúcich sa systémových auditov na vnútroštátnej úrovni. Posledné z každoročných bilaterálnych stretnutí s generálnym riaditeľom pre regionálnu politiku na rok 2007 sa uskutočnilo vo februári 2008. Keďže rok 2008 bol prechodným rokom, rozhodlo sa o presunutí bilaterálneho stretnutia na rok 2008 na prvý polrok 2009. Bilaterálne stretnutia s vnútroštátnymi audítorskými orgánmi sa konajú každý rok s cieľom vymeniť si informácie o vykonávaní auditov a diskutovať o pokroku v oblasti kontrol vzorky o ďalšom vývoji na základe zistení auditov. Stretnutia v roku 2009 budú zamerané na otázky týkajúce sa programových období 2000 – 2006 a 2007 – 2013. Dosah kontrol Úpravy financovania GR pre regionálnu politiku uplatňuje pri plnení svojej úlohy ako dozorného orgánu politiku pozastavenia priebežných platieb a vykonávania úprav financovania hneď po zistení vážnych nedostatkov, ktoré ohrozujú vyplácanie finančných prostriedkov členským štátom. GR takisto vypracovalo zrevidovanú príručku postupov na zjednodušenie interných opatrení na prijímanie rozhodnutí o pozastavení platieb a uložení náprav. Keď Komisia po náležitom overení zistí, že výdavky potvrdené v žiadosti o predbežnú platbu sú spojené s vážnou nezrovnalosťou a že členský štát neprijal žiadne bezodkladné nápravné opatrenie, začne sa formálny postup pozastavenia platieb. Počas roku 2008 GR REGIO vydalo jedno rozhodnutie o pozastavení platby z Kohézneho fondu, ktoré sa týkalo Bulharska vo vzťahu k dvom projektom v odvetví cestnej dopravy. V roku 2008 boli na základe auditov Komisie alebo Dvora audítorov či vyšetrovania OLAFu vykonané dve úpravy financovania v celkovej výške 92,7 milióna EUR. Z tejto celkovej sumy sa 38,2 milióna EUR vzťahovalo na projekty z programového obdobia 1994 – 1999 a 54,5 milióna EUR na projekty z programového obdobia 2000 – 2006. Úpravy boli ustanovené na základe oficiálnych rozhodnutí Komisie (66,2 milióna EUR) alebo ich členské štáty akceptovali bez toho, aby bolo potrebné vydať oficiálne rozhodnutie (26,5 milióna EUR). Prijali sa štyri rozhodnutia o úpravách financovania, ktoré sa týkali projektov financovaných z Kohézneho fondu v programovom období 1994 – 1999 a predstavovali sumu 31,5 milióna EUR, a deväť rozhodnutí, ktoré sa týkali programového obdobia 2000 – 2006 a predstavovali sumu 34,7 milióna EUR. Zo sumy úprav vo výške 26,5 milióna EUR, ktoré členské štáty akceptovali, sa 6,7 milióna EUR vzťahovalo na obdobie 1994 – 1999 a 19,8 milióna EUR na obdobie 2000 – 2006. Tieto úpravy sa vykonali odpočítaním zo žiadostí o platbu alebo zo zostatku splatného pri ukončení projektu. V tabuľke 5 sa uvádzajú sumy úprav financovania podľa jednotlivých členských štátov a programových období. Tabuľka č. 5: Úpravy financovania týkajúce sa Kohézneho fondu v roku 2008 podľa období a krajín (v EUR) Členský štát | Kohézny fond | SPOLU | Obdobie 2000 – 2006 | Obdobie 1994 – 1999 | Grécko | 23 405 436 | 5 674 477 | 29 079 913 | Španielsko | 19 927 164 | 32 483 151 | 52 410 315 | Írsko | - | - | - | Portugalsko | 11 062 188 | - | 11 062 188 | EÚ-4 | 63 259 764 | 38 157 628 | 92 552 416 | Cyprus | - | - | - | Česká republika | - | - | - | Estónsko | 125 073 | - | 125 073 | Maďarsko | - | - | - | Lotyšsko | - | - | - | Litva | 65 833 | - | 65 833 | Malta | - | - | - | Poľsko | 123 | - | 123 | Slovinsko | - | - | - | Slovensko | - | - | - | EÚ-10 | 191 029 | - | 191 029 | Bulharsko | 6 156 | - | 6 156 | Rumunsko | - | - | - | EÚ-2 | 6 156 | - | 6 156 | SPOLU | 54 591 973 | 38 157 628 | 92 749 601 | Systémy riadenia a kontroly Vo Výročnej správe o činnosti generálneho riaditeľstva za rok 2008 bolo v súvislosti s fungovaním systémov riadenia a kontroly (2000 – 2006) vydané stanovisko bez výhrad, ktorým sa potvrdilo, že neexistujú žiadne vecné nedostatky, ktoré by sa týkali rozhodujúcich prvkov systému v prípade systémov Kohézneho fondu v siedmich členských štátoch (Cyprus, Estónsko, Maďarsko – odvetvie dopravy, Lotyšsko, Malta, Portugalsko a Slovinsko), čo zodpovedá 15,45 % platieb uskutočnených v roku 2008 ako podielu na celkových platbách z Kohézneho fondu. V prípade desiatich členských štátov, u ktorých platby predstavovali 84,55 % celkových platieb z Kohézneho fondu v roku 2008, bolo vydané stanovisko s výhradami, ktoré znamená, že existujú vecné nedostatky týkajúce sa rozhodujúcich prvkov systému. Týkalo sa to Bulharska, Českej republiky, Grécka, Maďarska (oblasť životného prostredia), Írska, Litvy, Poľska, Rumunska, Slovenska a Španielska. Vo všetkých prípadoch sa usúdilo, že dosah nedostatkov je mierny, s výnimkou odvetvia cestnej dopravy v Bulharsku. V prípade odvetvia cestnej dopravy v Bulharsku bolo vydané stanovisko s výhradami s významným dosahom vecných nedostatkov na rozhodujúce prvky systému. V súlade s tým sa vo Výročnej správe o činnosti generálneho riaditeľstva za rok 2008 uviedla výhrada pri odvetví cestnej dopravy v Bulharsku. Komisia z tohto dôvodu pozastavila v období od júla 2008 do mája 2009 platby pre bulharské projekty v odvetví cestnej dopravy. Podrobné údaje o auditoch a úpravách financovania v jednotlivých členských štátoch sa uvádzajú v prílohe k tejto správe. 4. NEZROVNALOSTI OZNÁMENÉ čLENSKÝMI šTÁTMI V roku 2008 členské štáty v súlade s nariadením (ES) č. 1831/94 oznámili Komisii 140 prípadov nezrovnalostí, ktoré sa týkali spolufinancovaných projektov a predstavovali sumu 56 328 911 EUR. Z tejto sumy sa podarilo získať späť 19 768 042 EUR. Zvyšnú časť je ešte potrebné získať späť. Medzi členské štáty, ktoré oznámili väčšinu prípadov, patria Španielsko (64), Portugalsko (22), Maďarsko (13) a Grécko (12). Španielsko oznámilo viac ako 46 % z celkového počtu prípadov nezrovnalostí a dotknutá suma predstavuje 44 % z celkovej sumy nezrovnalostí. Treba však uviesť, že Írsko s tromi oznámeniami týkajúcimi sa obdobia 1994 – 1999 je na druhom mieste, pokiaľ ide o výšku dotknutej sumy, a za ním nasleduje Litva. Počet oznámení indikuje nárast v porovnaní s predchádzajúcim rokom s výrazným znížením dotknutej sumy. Medzi hlavné druhy nezrovnalostí patria neoprávnené výdavky a porušenie pravidiel verejného obstarávania. Tieto dve kategórie predstavujú takmer 75 % všetkých oznámených prípadov. Litovské orgány však oznámili dva prípady „podozrenia z podvodu“. Dotknuté sumy, ktoré sa vzťahujú na obidva prípady, zatiaľ neboli vypočítané. V tabuľke 6 sa uvádza počet nezrovnalostí a príslušné finančné sumy oznámené v roku 2008 členskými štátmi v zmysle nariadenia (ES) č. 1831/94. Tabuľka 6: Nezrovnalosti oznámené členskými štátmi v roku 2008 (v EUR) Členský štát | Počet nezrovnalostí | Finančné sumy | Sumy, ktoré sa majú vrátiť | Grécko | 12 | 4,937,771 | 326,398 | Španielsko | 64 | 24,827,955 | 14,442,900 | Írsko | 3 | 9,498,140 | 0 | Portugalsko | 22 | 5,655,879 | 2,602,188 | EÚ-4 | 101 | 44,919,745 | 17,371,486 | Cyprus | 0 | 0 | 0 | Česká republika | 2 | 88,210 | 0 | Estónsko | 2 | 129,614 | 0 | Maďarsko | 13 | 1,400,938 | 1,033,292 | Lotyšsko | 5 | 86,279 | 86,279 | Litva | 8 | 8,280,568 | 47,056 | Malta | 0 | 0 | 0 | Poľsko | 7 | 214,754 | 65,550 | Slovinsko | 0 | 0 | 0 | Slovensko | 2 | 1,208,803 | 1,164,379 | EÚ 10 | 39 | 11,409,166 | 2,396,556 | SPOLU | 140 | 56,328,911 | 19,768,042 | 5. HODNOTENIE Komisia a členské štáty vykonali posúdenie a zhodnotenie všetkých spolufinancovaných projektov. Projekty, ktoré sa majú financovať z fondu, schvaľuje Komisia po dohode s členskými štátmi, ktoré sú príjemcami pomoci. Ku každej žiadosti o pomoc sa prikladá analýza nákladov a výnosov (cost-benefit analysis - CBA) projektu. Analýza nákladov a výnosov musí preukázať, či sú sociálno-ekonomické prínosy v polovici obdobia primerané poskytnutým finančným zdrojom. Komisia skúma analýzu nákladov a výnosov na základe zásad stanovených v príručke k analýze nákladov a výnosov. Príručka, ktorá bola po prvýkrát uverejnená v roku 2003, bola v roku 2008 aktualizovaná tak, aby zohľadňovala vývoj politík Spoločenstva, finančných nástrojov a nového regulačného rámca, v rámci ktorého budú počas programového obdobia 2007 – 2013 financované veľké projekty. V roku 2008 Komisia naďalej pomáhala členským štátom s opatreniami súvisiacimi s budovaním kapacít, ktoré boli zamerané na zlepšenie konzistentnosti ex ante finančnej a ekonomickej analýzy projektov. V dôsledku toho sa príručka rýchlejšie rozšírila u štátnych úradníkov v členských štátoch aj v kandidátskych krajinách a zároveň u pracovníkov vo finančných inštitúciách a poradcov, ktorí sa podieľali na príprave a hodnotení veľkých projektov. Uverejnila sa preto tlačená verzia príručky, ktorá obsahuje metodické pokyny pre predkladateľov projektov v členských štátoch a kandidátskych krajinách a zároveň slúži ako referenčný dokument pre úradníkov Komisie, ktorí sa podieľajú na hodnotení veľkých projektov. Komisia okrem toho uskutočňuje ex post hodnotenie vzoriek projektov spolufinancovaných z Kohézneho fondu. Posledné hodnotenie bolo uverejnené v roku 2005 a zaoberalo sa vzorkou 200 projektov realizovaných v období 1993 – 2002. Nasledujúce ex post hodnotenie sa začne v poslednom štvrťroku 2009 a zameria sa na vzorky projektov v rámci Kohézneho fondu aj programu ISPA realizovaných počas obdobia 2000 – 2006. 6. INFORMOVANIE A PROPAGÁCIA Ako je uvedené vo výročnej správe za rok 2007, otázkami týkajúcimi sa Kohézneho fondu sa od 1. januára 2007 zaoberá Výbor pre koordináciu fondov (COCOF) v súlade s nariadením (ES) č. 1083/2006). Okrem otázok spoločného záujmu pre EFRR a Kohézny fond sa na nasledujúcich zasadnutiach Výboru pre koordináciu fondov prezentovali niektoré otázky osobitného záujmu pre Kohézny fond alebo sa o nich diskutovalo: vo februári to boli zrevidované „Usmernenia týkajúce sa zmien a doplnení projektov financovaných z Kohézneho fondu na obdobie 2000 – 2006“, v apríli „Usmernenia týkajúce sa ukončenia projektov financovaných z Kohézneho fondu a bývalých projektov ISPA na obdobie 2000 – 2006“, ktoré Komisia prijala 4. apríla (č. SEK(2008) 415). Pokiaľ ide o informačné a propagačné opatrenia Komisie, v roku 2008 sa kládol dôraz na realizáciu požiadaviek na obdobie 2007 – 2013 týkajúcich sa propagácie. Jednou z najväčších výziev bolo preskúmanie zlučiteľnosti komunikačných plánov, ako sa požaduje v nariadení Komisie (ES) č. 1828/2006. Sieť úradníkov pre komunikáciu zodpovedných za implementáciu pravidiel týkajúcich sa informovania a propagácie pre EFRR a Kohézny fond („INFORM“) sa stretla v júni a v novembri. GR pre regionálnu politiku uverejnilo „Prieskum komunikačných plánov v rámci politiky súdržnosti EÚ na obdobie 2007 – 2013 – Činnosť celoštátnych a regionálnych riadiacich orgánov v oblasti komunikácie“. Prieskum, materiály zo stretnutí siete INFORM ako aj rôzne informačné a propagačné nástroje vypracované pre Kohézny fond a EFRR sú dostupné na osobitnej webovej stránke[3]. [1] Na základe článku 6 nariadenia Rady (ES) č. 1164/94. [2] Nariadenie Rady (ES) č. 1084/2006 z 11. júla 2006. [3] http://ec.europa.eu/regional_policy/country/commu/index_en.cfm?nmenu=1.